Lav et referat af nedenstående tekst:

Tekst:
Det erfarer TV 2. Forslagene er en del af regeringens udspil til en sundhedsreform, som den fremlægger i dag klokken 17. - Det har længe været et ønske at skabe en røgfri generation og derfor kommer det til at handle om unge og alkohol og tobak, fortæller TV 2 reporter Sverre Quist. - I praksis betyder det, at alle der er født fra årgang 2010 og frem, ikke vil kunne købe alkohol og tobak. Det er også hensigten, at man i detailbutikkerne ikke skal kunne købe alkohol, med mindre man er fyldt 18 år, erfarer Sverre Quist. Sundhedsreformen, der skal adressere de markante udfordringer i sundhedsvæsnet, som blandt andet stigende levealder har udløst, har været på tegnebrættet længe. Udskudt flere gange Statsminister Mette Frederiksen (S) varslede reformen allerede ved Folketingets åbning i 2020. Men så sent som 1. januar 2022 blev den udskudt igen. For nylig indskærpede Sundhedsstyrelsen vigtigheden af at holde fokus på de unge alkoholindtag. Ifølge enhedschef Niels Sandø har Sundhedsstyrelsen i de nye anbefalinger et øget fokus på unge. - Vi ved, at unge, der drikker store mængder alkohol på én gang, er i øget risiko for ulykker, vold og uønsket sex. Alkohol kan også være skadeligt og påvirke både hukommelse og indlæringsevne hos børn og unge, hvor hjernen fortsat er under udvikling, siger han i pressemeddelelsen.

Referat:
Regeringen vil forbyde alt salg af tobak for årgang 2010 og opefter, og samtidig vil den indføre en 18-års grænse for køb af alkohol i butikker.